“ทองไทย” ลง 250 บ. ร่วงตามตลาดโลก รับแรงกดค่าดอลล์แข็ง-ผลตอบแทนพันธบัตรสหรัฐพุ่ง
สมาคมค้าทองคำ รายงานราคาทอง เปิดตลาดเช้านี้ "ทองไทย" ลง 250 บ. ร่วงตามตลาดโลก รับแรงกดค่าดอลล์แข็ง-ผลตอบแทนพันธบัตรสหรัฐพุ่ง
สมาคมค้าทองคำ รายงานราคาทอง เปิดตลาดเช้านี้ "ทองไทย" ลง 250 บ. ร่วงตามตลาดโลก รับแรงกดค่าดอลล์แข็ง-ผลตอบแทนพันธบัตรสหรัฐพุ่ง
10 ธ.ค. 2563

สมาคมค้าทองคำ รายงานราคาทอง (96.5%) วันนี้ (10 ธ.ค.63) เมื่อเวลา 09.26 น.ที่ผ่านมา ปรับลดทีเดียว 250 บาท เมื่อเทียบกับประกาศราคาซื้อขายครั้งสุดท้ายของวันพุธที่มีการประกาศราคาทั้งหมด 5 รอบ ราคารวมปรับลดลง 50 บาท
โดยราคาทองคำแท่งวันนี้ รับซื้ออยู่ที่บาทละ 26,150.00 บาท ขายออกที่ราคาบาทละ 26,250.00 บาท
ทองรูปพรรณ รับซื้ออยู่ที่ราคาบาทละ 25,681.04 บาท ขายออกที่บาทละ 26,750.00 บาท
ราคาทองคำ Spot เช้านี้เคลื่อนไหวที่บริเวณ 1,840 ดอลลาร์ ขณะที่ราคาทองคำโคเม็กซ์ปิดตลาดเมื่อคืนที่ผ่านมาร่วงลง 36.4 ดอลลาร์ สู่ระดับ 1,838.5 ดอลลาร์ แตะระดับต่ำสุดในรอบกว่า 1 สัปดาห์ เนื่องจากได้รับแรงกดดันจากการแข็งค่าของสกุลเงินดอลลาร์ และอัตราผลตอบแทนพันธบัตรสหรัฐที่ปรับตัวขึ้น ขณะที่ตลาดยังคงติดตามความคืบหน้าในการออกมาตรการกระตุ้นเศรษฐกิจรอบใหม่ของสหรัฐ